Document ID: /roh_data/filtered/rm_wikipedia_new.jsonl.gz/202

La A13 (denominaziun anteriura N13) è ina via naziunala svizra a dus e per part quatter vials. Ella è davos l'A2 la segund impurtanta colliaziun nord-sid da la Svizra. Era sch'ella è situada entiramain sin territori svizzer da grond'impurtanza per la colliaziun al Principadi da Liechtenstein.

Trassé
L'A13 entschaiva a St. Margrethen en il chantun Son Gagl nua ch'ella cuntinuescha l'A1. Suenter maina ella tras l'entira Val dal Rain songagliaisa, lung il cunfin naziunal cun l'Austria ed il Liechtenstein a Sargans nua che l'A3 s'unescha cun l'A13.
L'autostrada maina suenter vinavant en la chapitala grischuna Cuera e via La Punt (Reichenau) (nua ch'ins po sortir per il stradun Mustér-Ursera/Andermatt-Brig) a Tusaun (var 660 m sur mar).
Davent da la sortida Reichenau va l'A13 sco autovia betg separada (toc separà curt en la Tumleastga) cun pendenzas pli grondas ensi tar il tunnel dal San Bernardin cun 6,6 km da lunghezza sur ca. 1'650 m d'autezza.
Suenter il tunnel va la via, marcada da bleras galarias paralavinas e stortas setgas, aval a Mesocco en la Val Mesauc sin 730 m s.m. Il toc via tranter Tusaun e Mesocco ha ina lunghezza da ca. 58 km e surmunta ina differenza d'autezza da pli che 1'000 m.
Curt suenter Mesocco daventa l'autovia danovamain in'autostrada. L'A13 maina vinavant aval e s'unescha curt davant la chapitala tessinaisa Bellinzona sin in'autezza da 240 m s.m. cun l'A2.
Tranter Ascona ed ina rundella en il sid da Gaggiole en il Tessin è l'A13 renovada sco via directa (Schnellstrasse). Ils signals d'autostrada stritgads signaliseschan ch'ins n'ha betg basegn da la vignetta d'autostrada svizra sin quest toc. La via va enturn la citad da Locarno tras il tunnel Mappo-Morettina. A l'intern dal qual datti be in vial en mintga direcziun.

Accidents grevs
Il toc en la Val dal Rain da Sargans vers nord ch'oriundamain n'era betg separà valava ditg sco «toc mortal»